Referat bestyrelsesmøde 9/12 2019

Tilstede: Claus, Regina, Dorte, Søren, Allan, Heidi, Jørn, Arne  
Afbud: John

Referent: Dorthe

1. Orientering om opstart af bordtennis v. Anders Nielsen: I alt 3 borde siden efterårsferien; 8-12 deltagere (10 regelmæssigt), blandet hold på køn og alder. Opstarten har været meldt ud på facebook: 5464 og hallens.   
   To af bordene er udlånt fra Anna Trolle-skolen og Kim har hjulpet med træningstider for at bidrage til opstarten. Træningen er mandage fra kl 21, hvilket er for sent i f.t. at have de unge spillere med på holdet. Måske starte kl 19 (til 22).   
   Fremadrettet kan man overveje at spille i kultur-rummet, dog obs pris på kr. 550 for ½ dag. Men Kim er villig til at der kan findes en opstartspris. Kan vi evt. spørge BAC om en testperiode? Indtil nu har det været gratis, men betaling pr. gang (20 kr) afprøves. Der samles ind på træningen og overføres til kassen/Jørn.   
   Revurdering i f.t. evt. hold efter sommerferien. Mulighed for god senioridræt (Bogense har opstartet hold m. 60 pers. I løbet af ganske kort periode). DSZ opretter på hjemmesiden.
2. ”Gladere og sundere Brenderup”: Ikke hørt nærmere. DSZ hører arbejdsgruppen ad.
3. T-shirts: str. 5 år, str. 8-10 år, str 12 år. Claus sætter tryk i gang hen over julen/nytåret.
4. Børneattester: Der mangler stadig to trænere.
5. Nyt fra formanden: Hvad er værdien af foreningens indbo? Hallen har tegnet forsikring, har behov for at kende indbo værdi. Gym., fodbold og håndbold sender til Heidi i år.
6. Ansøgning om medlemstilskud: Deadline for indsendelse blev ikke overholdt, men vi fik lov at sende efterfølgende. Besvær med formateringen i NemTilmeld, ex. fødselsdag skrives med skråstreg, punktum, bindestreg eller uden mellemrum, hvilket gør listerne tunge at håndtere for de enkelte afdelingsformænd – og senere i forløbet hos Jørn.   
   Vi enes om at undersøge andre muligheder: GFH kører Conventus, Heidi spørger. Jørn spørger Klubmodul. DGI har artikler om relevante systemer.
7. Fordeling af tilskud: Aconto beløb som modtages i jan-feb. uddeles forholdsvist ud fra november-oplysningerne fra året før.
8. GF: 16. marts 2020 kl 1900. Motion har bedt om et punkt på dagsorden, hvor de ”løsriver” sig fra BIF. Gennemgang af punkter til dagsorden på næste ordinære BM i januar.
9. 2. februar 2020 er hallen booket til Årsmøde i Brenderup by. Søren kan repræsentere BIF
10. Gennemgang af regnskab v. Jørn
11. Aflønning af kasseren; enighed om kr. 5000,-.
12. Nyt fra afdelinger:   
    Fodbold: Omkring stævner: Det er halinspektøren der byder ind på stævner, men hvad er halinspektørens arbejde i f.m. stævner? Vi sender spørgsmålet videre til BAC.   
    Peter Hermansen: vil gerne være primus motor på arrangementer for seniorerne m.h.p. at skabe indtægter, således at man kan få en træner på sigt (sammen med Harndrup).

Håndbold: Pokalstævne d. 14. marts, vil typisk generere ca. 1900 besøgende på dagen inkl. spillere. U11 række drenge rykker op i B, U13 drenge rykker op i AA.

Badminton: Er blevet bedt om at afholde et 60+ stævne.

1. BAC: Intet nyt.
2. Forespørgsel ang. fodboldrummet fra Henning: Philip har tidligere haft stafetten på denne, men næppe aktuelt. Vi lægger den i idékateloget. Og prøver at søge erhvervsforeningen om ½ år. Regina svarer Henning.
3. Allan orienterer fra mødet med kommunen: Vi får hjul til fodboldmål. Udgifter forbundet med kunstbane: 5 mio. kr. for anlæggelse og herefter 150.000 kr årligt til vedligehold. Lys kan godt lade sig gøre på den nedre bane, men det er en sommerbane, så det giver ikke meget mening hér. Alternativt skulle man bytte rundt på vinter og sommerbanen.
4. Næste møde 21/1 BM BIF.
5. Punkter til næste møde:   
   \*Gennemgang af budgetter

\*Der skal laves medlemsindberetning til CFR (DGI m.fl.) senest d. 31. januar 2020  
\*Fest for frivillige i BIF (alle afdelinger) – trænere, ledere, m.fl.. Fodbold har planlagt 17. januar. Kunne være en idé til næste år.   
\*Idekataloget: DSZ laver skabelon   
\*Medlemsregistrering – gennemgang af systemer